CELEX: 32017R1973
Language: lv
Date: 2017-10-30 00:00:00
Title: Komisijas Regula (ES) 2017/1973 (2017. gada 30. oktobris), ar ko attiecībā uz tādu zvejniecības produktu oficiālajām kontrolēm, kurus nozvejojuši dalībvalsts karoga kuģi un ieved Savienībā pēc pārvietošanas trešās valstīs, groza Regulu (EK) Nr. 2074/2005 un izveido minēto produktu veselības sertifikāta paraugu (Dokuments attiecas uz EEZ. )

31.10.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 281/21
               
            KOMISIJAS REGULA (ES) 2017/1973
      (2017. gada 30. oktobris),
      ar ko attiecībā uz tādu zvejniecības produktu oficiālajām kontrolēm, kurus nozvejojuši dalībvalsts karoga kuģi un ieved Savienībā pēc pārvietošanas trešās valstīs, groza Regulu (EK) Nr. 2074/2005 un izveido minēto produktu veselības sertifikāta paraugu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 9. panta otro daļu,
      ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2), un jo īpaši tās 16. panta otro daļu,
      tā kā:
      
                  (1)
               
               
                  Lai aizsargātu sabiedrības un dzīvnieku veselību, produktus, kas no Savienības ir pārvietoti caur trešām valstīm ar uzglabāšanu vai bez tās, uzskata par tādiem, kuri vairs neatbilst Savienības tiesību aktu prasībām, kas attiecas uz šādiem produktiem. Tāpēc Padomes Direktīva 97/78/EK (3) dalībvalstīm nosaka pienākumu nodrošināt, lai minēto produktu sūtījumiem, kurus Savienībā ieved no trešām valstīm, tiktu veiktas veterinārās pārbaudes.
               
            
                  (2)
               
               
                  Regulā (EK) Nr. 853/2004 ir paredzēti īpaši dzīvnieku izcelsmes pārtikas higiēnas noteikumi, kas jāievēro pārtikas apritē iesaistītajiem tirgus dalībniekiem, tostarp noteikumi attiecībā uz zvejniecības produktiem. Turklāt Regulā (EK) Nr. 854/2004 ir paredzēti noteikumi par oficiālajām kontrolēm, kas jāveic attiecībā uz lietošanai pārtikā paredzētiem dzīvnieku izcelsmes produktiem. Regula (EK) Nr. 854/2004 nosaka, ka dzīvnieku izcelsmes produktu sūtījumiem, kad tos ieved Savienībā, ir jābūt pievienotam noteiktām prasībām atbilstošam dokumentam un saskaņā ar minēto regulu ir jāveic šo produktu oficiālas kontroles.
               
            
                  (3)
               
               
                  Regulas (EK) Nr. 853/2004 un (EK) Nr. 854/2004 vajadzībām Komisijas Regulā (EK) Nr. 2074/2005 (4) ir noteikti veselības sertifikātu un dokumentu paraugi noteiktu dzīvnieku izcelsmes produktu importam, tostarp VI pielikumā pievienots viens paraugs zvejniecības produktu importam.
               
            
                  (4)
               
               
                  Lai saskaņotu informāciju, kas jāsniedz, ievedot Savienības teritorijā sūtījumus, kuri satur dalībvalsts karoga kuģu nozvejotus lietošanai pārtikā paredzētus zvejniecības produktus un kuri ir pārvietoti trešās valstīs ar uzglabāšanu vai bez tās, dalībvalstis un ieinteresēto personu organizācijas ir lūgušas Komisiju izveidot paraugu minēto produktu veselības sertifikātam, kurš ir jāparaksta kompetentajai iestādei trešā valstī.
               
            
                  (5)
               
               
                  Veselības sertifikāta paraugā būtu jāiekļauj konkrētas atsauces uz Regulas (EK) Nr. 853/2004 III pielikuma VIII sadaļas II un VII nodaļas attiecīgajiem noteikumiem par zvejniecības produktu izkraušanu krastā, [turpmāku] izkraušanu un uzglabāšanu.
               
            
                  (6)
               
               
                  Turklāt veselības sertifikāta paraugam vajadzētu būt derīgam lietošanai elektroniskajā tirdzniecības kontroles un ekspertu sistēmā (TRACES) (5), kuru izmanto veselības sertifikātu apmaiņai starp trešām valstīm un dalībvalstīm.
               
            
                  (7)
               
               
                  Tādēļ ir lietderīgi izveidot vienotu paraugu veselības sertifikātam, kas jāparaksta kompetentajai iestādei trešā valstī, caur kuru zvejniecības produktus pārvieto, pirms tie tiek nosūtīti uz Savienību.
               
            
                  (8)
               
               
                  Regula (EK) Nr. 2074/2005 būtu attiecīgi jāgroza.
               
            
                  (9)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Regulu (EK) Nr. 2074/2005 groza šādi:
      
                  a)
               
               
                  iekļauj šādu 6.c pantu:
                  “6.c pants
                  Prasības tādu zvejniecības produktu oficiālajām kontrolēm, kurus nozvejojuši dalībvalstu karoga kuģi un kurus ieved Savienībā pēc pārvietošanas trešās valstīs ar uzglabāšanu vai bez tās
                  1.   Lietošanai pārtikā paredzētiem zvejniecības produktiem, kurus nozvejojuši dalībvalsts karoga kuģi un kuri pirms ievešanas Savienībā ar citu transportlīdzekli ir izkrauti trešās valstīs ar uzglabāšanu vai bez tās, ir jābūt pievienotam minētās trešās valsts kompetentās iestādes izdotam veselības sertifikātam, kurš aizpildīts saskaņā ar VI pielikuma VIII papildinājumā sniegto veselības sertifikāta paraugu.
                  2.   Trešajai valstij, kurā notiek pārvietošana, ir jābūt iekļautai sarakstā, kā paredzēts Regulas (EK) Nr. 854/2004 11. panta 1. punktā.
                  3.   Ja 1. punktā minētie zvejniecības produkti ir izkrauti un transportēti uz uzglabāšanas vietu, kas atrodas 1. punktā minētajā trešā valstī, minētajai uzglabāšanas vietai ir jābūt iekļautai sarakstā, kā paredzēts Regulas (EK) Nr. 854/2004 12. pantā.
                  4.   Ja 1. punktā minētie zvejniecības produkti ir iekrauti trešās valsts karoga kuģī, minētajai trešai valstij ir jābūt iekļautai sarakstā, kā paredzēts Regulas (EK) Nr. 854/2004 11. panta 1. punktā, un kuģim ir jābūt iekļautam sarakstā, kā paredzēts Regulas (EK) Nr. 854/2004 12. pantā.
                  Šī prasība neattiecas uz konteinerkuģiem, kurus izmanto konteineros iekrautu zvejniecības produktu pārvadāšanai.”;
               
            
                  b)
               
               
                  VI pielikumu groza saskaņā ar šīs regulas pielikumu.
               
            2. pants
      Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2018. gada 1. jūlija.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 30. oktobrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 139, 30.4.2004., 55. lpp.
      
      
         (2)  OV L 139, 30.4.2004., 206. lpp.
      
      
         (3)  Padomes 1997. gada 18. decembra Direktīva 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (OV L 24, 30.1.1998., 9. lpp.).
      
         (4)  Komisijas 2005. gada 5. decembra Regula (EK) Nr. 2074/2005, ar ko nosaka ieviešanas pasākumus noteiktiem produktiem saskaņā ar Regulu (EK) Nr. 853/2004 un oficiālās kontroles organizēšanu saskaņā ar Regulu (EK) Nr. 854/2004 un (EK) Nr. 882/2004, izņēmumus Regulai (EK) Nr. 852/2004 un groza Regulu (EK) Nr. 853/2004 un (EK) Nr. 854/2004 (OV L 338, 22.12.2005., 27. lpp.).
      
         (5)  Komisijas Lēmums 2004/292/EK (OV L 94, 31.3.2004., 63. lpp.).
      
         PIELIKUMS
         Regulas (EK) Nr. 2074/2005 VI pielikumā pievieno šādu VIII papildinājumu:
         “
               VI pielikuma VIII papildinājums
               
                  Veselības sertifikāta paraugs pārtikā lietojamiem zvejniecības produktiem, kurus nozvejojuši dalībvalsts karoga kuģi un kuri pārvietoti trešās valstīs ar uzglabāšanu vai bez tās
               
               Teksts attēlu
               
                  Veterinārais sertifikāts Eiropas Savienībai
                  I daļa. Ziņas par sūtījumu
                  I.1. Nosūtītājs
                  Nosaukums
                  Adrese
                  Tālr.
                  I.2. Sertifikāta atsauces numurs
                  I.2.a.
                  I.3. Centrālā kompetentā iestāde
                  I.4. Vietējā kompetentā iestāde
                  I.5. Saņēmējs
                  Nosaukums
                  Adrese
                  Pasta indekss
                  Tālr.
                  I.6.
                  I.7. Izcelsmes valsts
                  ISO kods
                  I.8. Izcels-mes reģions
                  Kods
                  I.9. Galamērķa valsts
                  ISO kods
                  I.10.
                  I.11. Izcelsmes vieta
                  Nosaukums
                  Apstiprinājuma/reģistrācijas numurs
                  Adrese
                  I.12.
                  I.13. Iekraušanas vieta
                  Adrese
                  I.14. Izbraukšanas datums
                  I.15. Transportlīdzeklis
                  Lidmašīna Kuģis Dzelzceļa vagons
                  Autotransports Cits
                  Identifikācija:
                  Dokumentāras atsauces:
                  I.16. Ievešanas RKP Eiropas Savienībā
                  I.17.
                  I.18. Preces apraksts
                  I.19. Preces kods (HS kods)
                  I.20. Daudzums
                  I.21. Produkta temperatūra
                  Apkārtējās vides temperatūrā Atdzesēts Saldēts
                  I.22. Iepakojumu skaits
               
               Teksts attēlu
               
                  I.23. Plombas/konteinera Nr.
                  I.24. Iepakojuma veids
                  I.25. Preces sertificētas:
                  Lietošanai pārtikā
                  I.26.
                  I.27. Importēšanai vai ielaišanai Eiropas Savienībā
                  I.28. Preces identifikācija
                  Suga (zinātniskais nosaukums)
                  Apstrādes veids
                  Kuģa(-u) (*) apstiprinājuma/reģistrācijas numurs(-i)
                  Iepakojumu skaits
                  Neto svars
               
               Teksts attēlu
               
                  VALSTS
                  Trešās valstīs pārvietoti zvejniecības produkti
                  II. Informācija par veselību
                  II.a. Sertifikāta atsauces numurs
                  II.b.
                  II.1. Sabiedrības veselības apliecinājums
                  Es, apakšā parakstījies valsts pilnvarots inspektors, apliecinu, ka esmu informēts par attiecīgajiem Regulas (EK) Nr. 178/2002, (EK) Nr. 852/2004, (EK) Nr. 853/2004 un (EK) Nr. 854/2004 noteikumiem, un apstiprinu, ka iepriekš norādītie zvejniecības produkti:
                  — ir higiēniski izkrauti krastā un [turpmāk] izkrauti no apstiprinātā/reģistrētā kuģa vai kuģiem (norādīt apstiprinājuma/reģistrācijas numuru(-us) un karoga valsti(-is)) saskaņā ar Regulas (EK) Nr. 853/2004 III pielikuma VIII sadaļas II nodaļas attiecīgajām prasībām,
                  — (attiecīgā gadījumā) ir uzglabāti apstiprinātās saldētavās (norādīt apstiprinājuma numuru(-us)) saskaņā ar Regulas (EK) Nr. 853/2004 III pielikuma VIII sadaļas VII nodaļas attiecīgajām prasībām,
                  — (attiecīgā gadījumā) ir higiēniski iekrauti apstiprinātā kuģī vai kuģos (norādīt dalībvalstu vai trešo valstu piešķirto apstiprinājuma numuru(-us) un karoga dalībvalstis vai trešās valstis) saskaņā ar Regulas (EK) Nr. 853/2004 III pielikuma VIII sadaļas I un VIII nodaļas attiecīgajām prasībām,
                  — (attiecīgā gadījumā) ir iekrauti konteinerā (norādīt konteinera numuru) vai kravas automobilī (norādīt kravas automobiļa reģistrācijas numuru un piekabes reģistrācijas numuru), vai lidmašīnā (norādīt reisa numuru) saskaņā ar Regulas (EK) Nr. 853/2004 III pielikuma VIII sadaļas VIII nodaļas prasībām;
                  — tiem ir pievienotas zvejas žurnālu vai to attiecīgo daļu izdrukas (**).
                  (**) Var būt elektroniskā formātā.
                  Piezīmes
                  I daļa
                  — I.7. aile. Norāda nosūtītāju trešo valsti.
                  — I.11. aile. Izcelsmes vieta: norāda nosūtītājas trešās valsts saldētavas nosaukumu, adresi un apstiprinājuma numuru vai, ja uzglabāšanu saldētavā neveic, norāda tā izcelsmes kuģa vārdu un apstiprinājuma vai reģistrācijas numuru, kurš kuģo ar dalībvalsts karogu.
                  — I.15. aile. Norāda transportlīdzekli, kurš atstāj nosūtītāju trešo valsti. Saldētājkuģu/refrižeratorkuģu gadījumā norāda kuģa vārdu, apstiprinājuma numuru un karoga valsti; zvejas kuģu gadījumā norāda reģistrācijas numuru un karoga valsti. Ja transportējot izmanto konteinerus, kravas automobiļus vai lidmašīnas, ir jānorāda tās pašas ziņas, kas paredzētas II.1. daļas ceturtajā ievilkumā.
                  — I.19. aile. Izmanto attiecīgos Pasaules Muitas organizācijas Harmonizētās sistēmas (HS) kodus no šādām pozīcijām: 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605, 2106.
                  — I.23. aile. Konteinera identifikācija/plombas numurs: plombas sērijas numurs ir jānorāda tikai tad, ja sertifikāta izdevējas kompetentās iestādes uzraudzībā konteineram ir piestiprināta plomba.
                  — I.28. aile. Apstrādes veids: norāda, vai prece ir atdzesēta, saldēta vai apstrādāta.
                  (*) Ietver zvejas kuģus, apstrādes kuģus, saldētājkuģus un refrižeratorkuģus (izvēlēties attiecīgo).
                  Valsts pilnvarots inspektors
                  Vārds, uzvārds (drukātiem burtiem): Kvalifikācija un amats:
                  Datums: Paraksts:
                  Zīmogs:
               
            ”